# tamm ebet
## Brezhoneg
### Etimologiezh

    Savet gant tamm hag ebet

### Troienn anv-kadarn

tamm ebet
* Na gaout tra pe dra tamm ebet
** Me, pa vez leun ma c'hof, n'am-bez tamm naon ebed ken. — (Jules Gros, Le trésor du breton parlé Troisième Partie, 1974, p. 192.)
** Arabat deoc'h kaout aon tamm ebet , Visant Seite, Ar brezoneg dre radio, eil levrenn, 1975, p. 121
* Na ober tra pe dra tamm ebet
** Na davo tam 'bed 'pad ann de Da drouc-comz deuz eur re pe re ; — (Fañch an Uhel, Soniou Breiz-Izel 2, Pariz, 1891, 1971, p. 236.)
** Ne fell ket d'in, tamm ebet, lavaret eo droch kement den a zo war-dro Beg-ar-Raz. — (Ivon Krog, Eur Zac'had Marvailhou, Buhez Breiz, Kemper, 1924, p. 130.)
** N'a tamm ebed war a-rôg. — (Jules Gros, Le trésor du breton parlé Première Partie, 1966, p. 108.)
** N'a tamm ebed war a-raog. — (Jules Gros, Le trésor du breton parlé Deuxième Partie, 1970, p. 362.)
* Da respont d'ur goulenn pe da eilgeriañ d'un urzh:
** — « Aze emaout, preñvig-douar, » emezañ. « Diskenn d'an douar ac'halese ma kaozeimp un tammig. » — « Tamm ebet, » eme Yann, « ha mar c'hoantaez kaozeal, kaozeomp. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 79.)
* tamm tra ebet
    tamm bara ebet
** Gwech-all, aroc ma oan dogan, N'am boa tam bara 'bed d'am c'hoan ; — (Fañch an Uhel, Soniou Breiz-Izel 2, Pariz, 1891, 1971, p. 40.)
    tamm boued ebet
** Hag e taolas tammoù bara d'al louarn, hag hemañ o debre, evel pa n'en devije bet tamm boued ebet eizh deiz oa, [...]. — (Fañch an Uhel, Kontadennoù ar Bobl/3, Al Liamm, 1988, p. 86.)
    tamm c'hwezh ebet
** Ar souflez-mañ n'eus tamm c'hwezh ebet enni ken. — (Jules Gros, Le trésor du breton parlé Deuxième Partie, 1970, p. 504.)
    tamm douar ebet
** Ar paour, tamm douar e-bed d'ezañ, mil boan d'ezañ gounid e vara o vond diouz an deiz, ar paour a gav tu atao da rei eur gwennegig bennag. — (Tad Medar, An Tri Aotrou, 1981, p. 16.)
** Tamm douar ebet na zigoront. {{mammenn|TBP2|504}
    tamm keuneud ebet
    tamm loar ebet
    tamm pesk ebet
* Gant un anv-gwan: tamm laouen ebet
** « N’eo tamm diaes ebet, » eme an ebeul. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 179.)
** E dapout ne oa tamm diaes ebet ha setu m’hen lakais em chakot. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 281.)
** Adalek neuze ne voe tamm eürus ebet e galon. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 234.)